# P Á L Y Á Z A T I F E L H Í V Á S

Gyál Város Önkormányzatának Képviselő-testülete pályázatot hirdet a Gyáli Tátika *Óvoda (intézményvezető)* magasabb vezetői álláshely betöltésére.

**A közalkalmazotti jogviszony időtartama:** határozatlan idejű közalkalmazotti jogviszony

**A vezetői megbízás időtartama:** 2018. augusztus 16-tól – 2023. augusztus 15-ig

**A foglalkoztatás jellege:** teljes munkaidő

**A munkavégzés helye:** Gyál, Bartók Béla utca 52. (2018.09.01-től: 2360 Gyál, Klapka utca 5.)

**Az állás betöltésének kezdő napja:** 2018. augusztus 16.

**A beosztáshoz tartozó,**

**illetve a vezetői megbízással járó lényeges feladatok:** Gyakorolja a munkáltatói jogokat és dönt az intézmény működésével kapcsolatos minden olyan ügyben, melyet jogszabály nem utal más hatáskörébe. Felelős az intézmény szakmai- és törvényes (mindenkor hatályos jogszabályok szerinti) működésének biztosításáért, a takarékos gazdálkodásért.

**Illetmény és juttatások:** a nemzeti köznevelésről szóló 2011. évi CXC. törvény, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Kormányrendelet szerint

**Pályázati feltételek:** főiskola, óvodapedagógus végzettség,

pedagógus-szakvizsga keretében szerzett intézményvezetői szakképzettség,

legalább öt év pedagógus-munkakörben szerzett szakmai gyakorlat,

a nevelési-oktatási intézményben pedagógus- munkakörben fennálló, határozatlan időre szóló alkalmazás, vagy a megbízással egyidejűleg pedagógus-munkakörben történő, határozatlan időre teljes munkaidőre szóló alkalmazás,

magyar állampolgárság,

büntetlen előélet, cselekvőképesség,

vagyonnyilatkozat-tételi eljárás lefolytatása

**A pályázat elbírálásánál előnyt jelent:**  vezetői tapasztalat, legalább 5 év feletti szakmai gyakorlat

**A pályázat részeként benyújtandó iratok, igazolások:** szakmai önéletrajz,

szakmai végzettséget, képzettséget igazoló dokumentumok fénymásolatai *(eredeti dokumentumok bemutatása mellett),*

szakmai és vezetői gyakorlat igazolása,

vezetői program a szakmai helyzetelemzésre épülő fejlesztési elképzeléssel,

3 hónapnál nem régebbi erkölcsi bizonyítvány,

nyilatkozat arról, hogy a véleményezésben és az elbírálásban résztvevők a pályázati anyagban foglalt személyes adatokat megismerhetik,

nyilatkozat arról, hogy a pályázó nyílt vagy zárt ülés megtartását kéri,

nyilatkozat, amennyiben élni kíván a Nemzeti Pedagógus Kar véleményezési jogkörével,

nyilatkozat a Kjt. 41. § szerinti összeférhetetlen- ségről.

**A pályázat benyújtásának a módja:** A pályázatot „Gyáli Tátika Óvoda magasabb vezetői pályázat” jeligével zárt borítékban (1 eredeti és 2 másolati példányban) kell leadni a Gyáli Polgármesteri Hivatal Szervezési Ügyfélszolgálati Irodáján (2360 Gyál, Kőrösi út 112-114. I. em. 121-es szoba).

A pályázati kiírással kapcsolatban további információt Pap Krisztina csoportvezető nyújt, a 29/544-141-es telefonszámon.

További információ szerezhető a [www.gyal.hu](http://www.gyal.hu) honlapon.

**A pályázat benyújtásának határideje:** [www.kozigallas.govc.hu](http://www.kozigallas.govc.hu) honlapon való megjelenést követő 30. nap

**A pályázat elbírálásának módja, rendje:** a pályázatok a hatályos jogszabályokban meghatározott szervezetek részére átadásra kerülnek véleményezésre, majd a kiírásnak megfelelő pályázókat a kinevezési jogkör gyakorlója által létrehozott bizottság (Oktatási és Kulturális Bizottság) személyesen meghallgatja, ezt követően a Képviselő-testület dönt.